**tainica privire**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă simt cuprins de-o tainică privire,

de acea picătură de lumină

pogorâtă din strălucirea

Stelei de la Răsărit

reflectată de ochii tăi,

prin inima ta

care-mi vestise

întreaga deschidere

a micului dar imensului tău univers!

asemeni magilor de-odinioară

purtat de prea curata ei strălucire

pătrund în această

magnifică lume interioară

care-mi prevestea

nașterea unui rod

al împreunării

sufletelor noastre

iubirea.